जन्मजात शारीरिक अपांगता भएका सहोदर दाजुभाइ ३१ वर्षे चेतबहादुर र २४ वर्षे शिवकुमार नेपाली । पोखरा महानगरपालिका– १३, डिहीगाउँका उनीहरु बोल्न र चल्न सक्दैनन् । आर्थिक अवस्था अत्यन्त नाजुक भएका उनीहरुको स्याहारको लागि २४ सै घन्टा १ जना खटिनुपर्छ । नेपाल सरकारले दिने मासिक २ हजार अपांगता भत्ता वाहेक अन्य सुविधा केही नपाएको र गुजार चलाउनै धौ भएको उनीहरुकी आमा देवु नेपाली बताउँछिन् ।